CELEX: 62011TN0480
Language: fi
Date: 2011-09-09 00:00:00
Title: Asia T-480/11: Kanne 9.9.2011 — Technion — Israel Institute of Technology ja Technion Research & Development v. komissio

19.11.2011   
            
            
               FI
            
            
               Euroopan unionin virallinen lehti
            
            
               C 340/27
            
         Kanne 9.9.2011 — Technion — Israel Institute of Technology ja Technion Research & Development v. komissio
   (Asia T-480/11)
   2011/C 340/55
   Oikeudenkäyntikieli: ranska
   
      Asianosaiset
   
   
      Kantajat: Technion — Israel Institute of Technology (Haifa, Israel) ja Technion Research & Development Foundation Ltd (Haifa) (edustajat: asianajajat D. Grisay ja D. Piccininno)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               käsittelemään tämän kanteen Euroopan unionin toiminnasta tehdyn sopimuksen 263 artiklan mukaisena kumoamiskanteena
            
         
               —
            
            
               ottamaan kanteen tutkittavaksi ja
            
         
               —
            
            
               julistamaan kanteen perustelluksi ja siis
               
                           —
                        
                        
                           toteamaan, ettei komissio ole tutkinut tutustuttaviksi pyydettyjä asiakirjoja konkreettisesti ja erikseen
                        
                     
                           —
                        
                        
                           toteamaan, että komissio on tehnyt ilmeisen arviointivirheen soveltaessaan asetuksen N:o 1049/2001 4 artiklassa säädettyjä poikkeuksia
                        
                     
                           —
                        
                        
                           toteamaan, että komissio on loukannut asetuksen (EY) N:o 1049/2001 4 artiklan 6 kohdan mukaista oikeutta tutustua osaan asiakirjoista
                        
                     
                           —
                        
                        
                           toteamaan, että komissio on loukannut suhteellisuusperiaatetta, koska se ei ole verrannut poikkeuksia, joihin se on vedonnut, yleiseen etuun
                        
                     
         
               —
            
            
               tällä perusteella kumoamaan 30.6.2011 tehdyn Euroopan komission pääsihteeristön päätöksen
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat neljään kanneperusteeseen.
   
               1)
            
            
               Ensimmäisen kanneperusteen mukaan tutustuttaviksi pyydettyjä asiakirjoja ei ole tutkittu konkreettisesti ja erikseen, joten riidanalaisen päätöksen perustelut ovat riittämättömät, koska kantajien mukaan komissio on viitannut asiakirjaryhmään (tilintarkastukseen kuuluviin asiakirjoihin) eikä näiden asiakirjojen sisältämiin konkreettisiin tietoihin.
            
         
               2)
            
            
               Toisen kanneperusteen mukaan asetuksen N:o 1049/2001 (1) 4 artiklassa säädettyjen poikkeusten soveltamisessa on tehty ilmeinen arviointivirhe,
               
                           —
                        
                        
                           siltä osin kuin komission mukaan tutustuttaviksi pyydettyjen asiakirjojen luovuttaminen haittaisi tilintarkastusten kulkua, vaikka kantajien mukaan i) tilintarkastusmenettelyn ainoana tarkoituksena on tarkistaa, ovatko sopimuksen toteuttamiskustannukset tukikelpoisia vai eivät, ja ii) pyydettyjen asiakirjojen sisältämät tiedot koskevat vain tosiseikkoja
                        
                     
                           —
                        
                        
                           siltä osin kuin komission mukaan pyydettyjen asiakirjojen luovuttaminen olisi vastoin yksityiselämän ja yksilön koskemattomuuden suojaa, vaikka kantajat tarvitsisivat kyseisiä asiakirjoja käyttöönsä voidakseen puolustaa tehokkaasti oikeuksiaan kontradiktorisessa tilintarkastusmenettelyssä.
                        
                     
         
               3)
            
            
               Kolmannen kanneperusteen mukaan on loukattu asetuksen N:o 1049/2001 4 artiklan 6 kohdan mukaista oikeutta saada tutustua osaan pyydetyistä asiakirjoista, koska tutustuttaviksi pyydettyjä asiakirjoja on kieltäydytty tutkimasta konkreettisesti ja erikseen.
            
         
               4)
            
            
               Neljännen kanneperusteen mukaan on loukattu suhteellisuusperiaatetta, koska poikkeuksia, joihin on vedottu, ei ole verrattu yleiseen etuun, siltä osin kuin kantajien mukaan on yleisen edun mukaista voida tarkistaa, miten komissio toteuttaa tilintarkastusmenettelyjään, ja selvittää sopimuspuolille menettelyjä, joita on noudatettava muotovaatimusten täyttämiseksi.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).